Document ID: 31985R1633

*****
ΚΑΝΟΝΙΣΜΟΣ (ΕΟΚ) αριθ. 1633/85 ΤΗΣ ΕΠΙΤΡΟΠΗΣ
της 17ης Ιουνίου 1985
που τροποποιεί τον κανονισμό (ΕΟΚ) αριθ. 205/73 περί των ανακοινώσεων μεταξύ των κρατών μελών και της Επιτροπής στον τομέα των λιπαρών ουσιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 231/85 (2), και ιδίως το άρθρο 5 παράγραφος 5, το άρθρο 11 παράγραφος 8 και το άρθρο 12 παράγραφος 4,
Εκτιμώντας:
ότι ο κανονισμός (ΕΟΚ) αριθ. 205/73 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1037/79 (4), προβλέπει ότι τα κράτη μέλη πρέπει να διαβάζουν στην Επιτροπή τις πληροφορίες σχετικά με τη λειτουργία των διαφόρων μέτρων που προβλέπονται στον κανονισμό αριθ. 136/66/ΕΟΚ· ότι, για να ληφθούν υπόψη οι τροποποιήσεις που έχουν επέλθει καθώς και η κτηθείσα πείρα, είναι σκόπιμο να εξεταστούν εκ νέου οι υποχρεώσεις των κρατών μελών όσον αφορά τις πληρορορίες που πρέπει να διαβιβάζουν σε τακτικά διαστήματα στην Επιτροπή·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 205/73 τροποποιείται ως εξής:
1. Το άρθρο 1 αντικαθίσταται από το ακόλουθο κείμενο:
«Άρθρο 1
Όσον αφορά την ενίσχυση που αναφέρεται στο άρθρο 5 του κανονισμού αριθ. 136/66/ΕΟΚ, για τις ποιότητες ελαιόλαδου που ανταποκρίνονται στους ορισμούς που περιλαμβάνονται στα σημεία 1 και 4 του παραρτήματος του εν λόγω κανονισμού, τα κράτη μέλη-παραγωγοί γνωστοποιούν στην Επιτροπή:
1. Όσον αφορά τους ελαιοκαλλιεργητές που είναι μέλη ομάδας παραγωγών:
α) κάθε δύο μήνες, από τις 30 Μαΐου μέχρι τις 30 Νοεμβρίου, τον αριθμό των ελαιοκαλλιεργητών που υπέβαλαν αίτηση για ενίσχυση από την αρχή της περιόδου εμπορίας ως το τέλος του προηγούμενου μήνα, καθώς και την ποιότητα για την οποία ζητείται η ενίσχυση·
β) όσον αφορά τις ενισχύσεις που χορηγήθηκαν βάσει της ποσότητας που έχει πραγματικά παραχθεί, κάθε δύο μήνες, από τις 31 Δεκεμβρίου, για την προηγούμενη περίοδο εμπορίας και μέχρι την εκκαθάριση του συνόλο των αιτήσεων ενίσχυσης:
- τις ποσότητες ελαίου για τις οποίες έχει καταβληθεί μόνο η προκαταβολή που προβλέπεται στο άρθρο 12 του κανονισμού (ΕΟΚ) αριθ. 2261/84 καθώς και το συνολικό ποσό των προκαταβολών και τον αριθμό των σχετικών ελαιοκαλλιεργητών, που κατανέμεται ανάλογα με το αν η προκαταβολή της ενίσχυσης αντιπροσωπεύει το 100 % της αίτησης ενίσχυσης ή μικρότερο ποσοστό,
- τις ποσότητες ελαίου για τις οποίες έχει καταβληθεί η οριστική ενίσχυση καθώς και το συνολικό ποσό των ενισχύσεων που καταβλήθηκαν και τον αριθμό των σχετικών ελαιοκαλλιεργητών,
- τις ποσότητες ελαίου για τις οποίες το δικαίωμα στην ενίσχυση δεν αναγνωρίστηκε καθώς και τον αριθμό των σχετικών ελαιοκαλλιεργητών.
γ) όσον αφορά τις ενισχύσεις που χορηγούνται κατ' αποκοπή κατ' εφαρμογή των διατάξεων του άρθρου 2 παράγραφος 4 δεύτερο εδάφιο του κανονισμού (ΕΟΚ) αριθ. 2261/84, κάθε τρίμηνο, από τις 31 Δεκεμβρίου, για την προηγούμενη περίοδο εμπορίας και μέχρι την εκκαθάριση του συνόλου των αιτήσεων ενίσχυσης:
- τις ποσότητες ελαίου για τις οποίες έχει καταβληθεί η ενίσχυση καθώς και τον αριθμό των σχετικών ελαιοκαλλιεργητών,
- τις ποσότητες ελαίου για τις οποίες δεν αναγνωρίστηκε το δικαίωμα ενίσχυσης καθώς και τον αριθμό των σχετικών ελαικαλλιεργητών.
2. όσον αφορά τους ανεξάρτητους ελαιοκαλλιεργητές:
α) το αργότερο στις 30 Νοεμβρίου, για την προηγούμενη περίοδο εμπορίας, τον αριθμό των δηλώσεων καλλιέργειας που έχουν υποβληθεί·
β) κάθε τρίμηνο, από τις 31 Δεκεμβρίου, για την προηγούμενη περίοδο εμπορίας, και μέχρι την εκκαθάριση του συνόλου των αιτήσεων ενίσχυσης:
- τις ποσότητες ελαίου για τις οποίες έχει καταβληθεί η ενίσχυση καθώς και τον αριθμό των σχετικών ελαιοκαλλιεργητών,
- τις ποσότητες ελαίου για τις οποίες δεν αναγνωρίστηκε το δικαίωμα ενίσχυσης καθώς και τον αριθμό των σχετικών ελαιοκαλλιεργητών.»
2. Παρεμβάλλεται το ακόλουθο άρθρο 1α:
«Άρθρο 1α
Όσον αφορά την ενίσχυση που αναφέρεται στο άρθρο 11 του κανονισμού αριθ. 136/66/ΕΟΚ, για τις ποιότητες ελαιόλαδου που ανταποκρίνονται στους ορισμούς που περιλαμβάνονται στα σημεία 1, 3 και 6 του παραρτήματος του εν λόγω κανονισμού, τα κράτη μέλη γνωστοποιούν στην Επιτροπή:
α) κάθε μήνα, ανά ποιότητα, τις ποσότητες ελαιόλαδου για τις οποίες έχει ζητηθεί ενίσχυση κατά τη διάρκεια του προηγούμενου μήνα·
β) κάθε μήνα, τα ποσά των εγγυήσεων κατά την εισαγωγή που αναφέρονται στο άρθρο 14 του κανονισμού (ΕΟΚ) αριθ. 3172/80 της Επιτροπής, οι οποίες έχουν:
- συσταθεί,
- καταπέσει,
- επιστραφεί,
κατά τη διάρκεια του προηγούμενου μηνός, καθώς και τις αντίστοιχες ποσότητες ελαίου·
γ) κάθε μήνα, ανά ποιότητα, τις ποσότητες ελαιόλαδου που έχει συσκευαστεί χωρίς να υποβληθεί αίτηση ενίσχυσης από τις εγκεκριμένες επιχειρήσεις, που διαπιστώθηκαν κατά τη διάρκεια του προηγούμενου εξάμηνου κατά τον έλεγχο των λογιστικών βιβλίων.»
3. Το άρθρο 2 αντικαθίσταται από το ακόλουθο κείμενο:
«Άρθρο 2
Όσον αφορά τα μέτρα παρέμβασης που αναφέρονται στο άρθρο 12 του κανονισμού αριθ. 136/66/ΕΟΚ, τα κράτη μέλη-παραγωγοί ανακοινώνουν στην Επιτροπή:
Α. Όσον αφορά τις αγορές:
α) σε περίπτωση προσφοράς αγοράς, κάθε μήνα πριν από τη 15η ημέρα, τις ποσότητες, τις δηλωθείσες ποιότητες και τον τόπο παράδοσης του ελαιόλαδου που παραδόθηκε στους οργανισμούς παρέμβασης κατά τη διάρκεια του προηγούμενου μήνα·
β) κάθε περιττό μήνα, τις ποσότητες, τις ποιότητες και τον τόπο αποθεματοποίησης του ελαιόλαδου που έγινε αποδεκτό από τους οργανισμούς από την αρχή παρέμβασης της περιόδου εμπορίας μέχρι το τέλος του προηγούμενου μήνα·
Β. Όσον αφορά τις πωλήσεις:
α) για τις πωλήσεις που δεν πραγματοποιήθηκαν με διαγωνισμό: σε προθεσμία 15 ημερών από την πώληση, τις ποσότητες και τις ποιότητες ελαιόλαδου ή ελαιωδών καταλοίπων που πωλήθηκαν από τον οργανισμό παρέμβασης καθώς και τον τόπο όπου είχαν αποθηκευτεί κατά την πώληση·
β) για το σύνολο των πωλήσεων:
κάθε περιττό μήνα, τις ποσότητες, τις ποιότητες και τον τόπο αποθήκευσης του ελαιόλαδου που εξήλθε πραγματικά από την αρχή της περιόδου εμπορίας μέχρι το τέλος του προηγούμενου μήνα, κατανεμημένες ανά πώληση (με διαγωνισμό ή άλλο τρόπο), με ένδειξη της διαφοράς ανάμεσα στην ποσότητα που εξήλθε πραγματικά και την ποσότητα που αναφέρεται στους καταλόγους του οργανισμού παρέμβασης.
Γ. Όσον αφορά τα αποθέματα του τέλους της περιόδου εμπορίας:
σε προθεσμία ενός μηνός μετά το τέλος της περιόδου εμπορίας:
α) τις ποσότητες και ποιότητες ελαιόλαδου οι οποίες διαπιστώθηκε ότι έλειπαν κατά τη διάρκεια της προηγούμενης περιόδου εμπορίας, ανά τόπο αποθήκευσης·
β) τις ποσότητες ελαιόλαδου σε απόθεμα στο τέλος της περιόδου εμπορίας ανά τόπο αποθήκευσης και ποιότητα, με ένδειξη των ποσοτήτων που έχουν πωληθεί αλλά δεν έχουν ακόμα εξέλθει·
γ) τις ποσότητες των καταλοίπων σε απόθεμα κατά το τέλος της περιόδου εμπορίας, με ένδειξη των ποσοτήτων που έχουν ήδη πωληθεί αλλά δεν έχουν ακόμα εξέλθει.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Ιουνίου 1985.

Labels: 12
17
19